L’AM Los Silos estrena el pasdoble “Ocho Sonrisas Falleras”
2025-07-24

En el marc de la celebració del Festival de Bandes Ciutat de Burjassot, que se celebrà en el Centre Cultural Tívoli el passat 27 de setembre, l’amfitriona, l’Agrupació Musical Los Silos, tenia guardat un as en la màniga. O millor dit, un pasdoble. Després de l’actuació de la formació convidada que, en aquesta ocasió, va ser la Societat Juvenil Musical de Faura, els músics de Burjassot van interpretar, per primera vegada, el pasdoble “Ocho Sonrisas Falleras”.

Els gestors d’aquesta idea materialitzada en pasdoble van ser el compositor valencià Juan Gonzalo Gómez Deval i el burjassoter Ángel Serrano, faller de la Falla Llibertat. El compositor, creador d’aquesta peça recentment estrenada, la va compondre quan una de les filles d’Ángel, Roser Serrano Pons, va ser una de les components de la Cort d’Honor de la Fallera Major de València en 2012. Però Ángel, el pare d’una família especialment femenina, va decidir estendre aquest homenatge musical a totes les dones de la seua família, les seues quatre filles, les seues tres nétes i la seua dona, Vicenta Pons.

Aquest emotiu gest va veure finalment la llum, amb magnificència, quan el passat diumenge, l’AM Los Silos, sota la direcció de Javier López Salón, va començar a interpretar els primers concordes de “Ocho Sonrisas Falleras”, una nova peça musical que, encara que inicialment ideada per a una família d’arrelada tradició fallera en el municipi, a partir d’ara s’escoltarà en temps de falles, acompanyant a les comissions en les seues cercaviles, a ritme de pasdoble.